Grand Funk Railroad

Grand Funk Railroad, lyhyemmin GFR, myöhemmin Grand Funk, on yhdysvaltalainen rockyhtye, joka perustettiin vuonna 1969 Flintissä, Michiganissa. GFR:ltä oli jo vuonna 1970 myyty enemmän levyjä kuin yhdeltäkään muulta yhdysvaltalaiselta yhtyeeltä siihen mennessä. Yhtye on tunnettu erityisesti stadionkonserteistaan, jotka Yhdysvalloissa ovat keränneet valtavat yleisömäärät. ==Historia== Grand Funk Railroadin perustivat vuonna 1969 kitaristi-laulaja Mark Farner, rumpali Don Brewer ja basisti Mel Schacher. Yhtye oli yksi ensimmäisistä hard rockin ja heavy metalin uranuurtajista 1960- ja 1970-lukujen taitteessa muun muassa Black Sabbathin ja Deep Purplen ohella. Varsinaisen funkmusiikin kanssa GFR:llä ei ole koskaan ollut mitään tekemistä, vaikka yhtyeen alkuaikojen musiikissa on kuultavissa myös funkvaikutteita basson ja rumpujen rytmityksissä. Viidennen albumin jälkeen yhtyeen nimi lyhennettiin muotoon Grand Funk ja kokoonpanoon liittyi urkuri Craig Frost. Samaan aikaan yhtyeen musiikki alkoi muuttua lähemmäksi valtavirtarockia. Vuoden 1970 loppupuolella julkaistu Live Album, sittemmin pienen klassikon maineen saavuttanut tupla-albumi antoi varsin autenttisen ajankuvan Grand Funk Railroadin "kiihkeästä soitosta ja konserttien tunnelmasta". Muita menestyneitä albumeja olivat jo aikaisemmin samana vuonna julkaistu Closer to Home ja sitä seurannut Survival (1971), jota pidetään myös yhtyeen mahdollisesti tasokkaimpana levynä sekä We're an American Band (1973) (sijoitus 2 Billboardin albumilistalla). Menestystä auttoi osaltaan myös levy- yhtiön voimakas markkinointi sekä sen mukanaan tuoma näkyvä mediajulkisuus. Yhtyeen suurimpiin singlehitteihin kuuluivat "We're an American Band" (1973), "I'm Your Captain (Closer to Home)" (1970), versio Soul Brother Sixin "Some Kind of Wonderful" -kappaleesta (1974) ja versio Little Evan "The Loco-Motion" -kappaleesta (1974). Näistä "We're an American Band" ja "The Loco-Motion" saavuttivat Yhdysvalloissa ensimmäisen sijan US Hot 100 -listalla. Yhtye hajosi vuonna 1976, mutta vuonna 1980 se koottiin uudelleen ilman Schacheria, joka kuitenkin myöhemmin palasi yhtyeeseen. Matkan varrella alkuperäinen trio laajentui viisimiehiseksi. Yhtyeen hajottua toistamiseen vuonna 1983 pääasiallinen lauluntekijä Farner siirtyi tekemään uskonnollista musiikkia. Brewer ja Schacher kokosivat yhtyeen kolmannen kerran vuonna 1996, ja yhtye kerää yhä stadionkonsertteihin runsaasti yleisöä Yhdysvalloissa. Pohjois- Amerikan ulkopuolella yhtyeen suosio ei sen sijaan ole koskaan ollut kovin merkittävä Japania lukuun ottamatta. Yhtyeen nykykokoonpanoon kuuluvat Brewerin ja Schacherin ohella Bruce Kulick, Max Carl sekä Tim Cashion. Simpsonit-tv-sarjan Homer Simpson ja Otto Mann nimesivät kerran GFR:n erääksi suosikkiyhtyeistään. == Jäsenet == ;Nykyiset jäsenet * Don Brewer - rummut, laulu (1969-1976, 1981-1983, 1996-) * Mel Schacher - basso (1969-1976, 1981, 1996-) * Max Carl - laulu (2000-) * Timothy "Tim" Cashion - koskettimet (2000-) * Bruce Kulick - kitara (2000-) ;Entiset jäsenet * Mark Farner - kitara, laulu, koskettimet, huuliharppu (1969-1976, 1981-1983, 1996-1998) * Craig Frost - koskettimet, taustalaulu (1972-1976) * Dennis Bellinger - basso (1981-1983) * Lance Duncan Ong - koskettimet (1981) * Howard Eddy, Jr. - koskettimet (1996-1998) == Diskografia == ===Studioalbumit=== * * * * * * * * * * * * * * ===Livealbumit=== * * * * ===Kokoelmat=== * * * * * * * * * Luokka:Yhdysvaltalaiset rockyhtyeet Luokka:1970-luvun yhtyeet ja sooloartistit Luokka:Yhdysvaltalaiset hard rock -yhtyeet